《同舍问及故山景物用钟字韵诗以答》
宋代·邓忠臣

吾庐高对玉池峰，日听诸天奏鼓钟。海外鹤归青嶂觉，洞中花落碧溪逢。

翻经夜对高禅请，采叶晨邀老圃从。说与群仙如画出，纷然归思乱云浓。

作者简介：宋潭州长沙人，字谨思，号玉池先生。神宗熙宁三年进士。为大理丞，以献诗赋擢正字，迁考功郎。以坐元祐党废，出守彭门，改汝海，以宫祠罢归。有《玉池集》。